የኢትዮጵያ ፕሪሚየር ሊግ 26ኛ ሳምንት ጨዋታዎች
የኢትዮጵያ
ፕሪሚየር ሊግ የ26ኛ ሳምንት ጨዋታዎች በመዲናዋና በክልል ከተሞች ነገ እና ዕሁድ ሁሉም ስምንቱም ጨዋታዎች የሚካሄዱ ሲሆን፤ የሊጉ የሳምንቱ ትልቁ ጨዋታ ነገ ግንቦት 17/2011 ዓ.ም በጅማ ስታዲየም ጅማ አባ ጁፋር ከመቐለ 70 እንድርታ ከቀኑ አስር ስዓት ላይ ይፋለማሉ። በደረጃ ሰንጠረዡ አናት ላይ ያሉ ክለቦች የሊጉን ዋንጫ ለማንስት በሚያደርጉት ትንቅንቅ በክለቦቹ መካከል ያለው የነጥብ ልዩነት መጥበቡን ተከትሎ በፕሪሚየር ሊጉ ፉክክሩ እየተፋፋመ መጥቷል። በመሆኑም ነገ በመርሐ ግብሩ መሰረት አራት ጨዋታዎች የሚካሄዱ ሲሆን፤ ወላይታ ድቻ ከአፄዎቹ ፋሲል ከነማ፣ ሲዳማ ቡና ወራጅ ቀጠና ውስጥ ከሚገኝው ደቡብ ፖሊስ እንዲሁም ሃዋሳ ከተማ ከኢትዮጵያ ቡና በተመሳሳይ ስዓት ከቀኑ ዘጠኝ ስዓት የሚፋለሙ ይሆናል። ሊጉ ዕሁድ እለት ቀጥሎ ሲውል አራት ጨዋታዎች የሚካሄዱ ሲሆን፤ ወራጅ ቀጠና ውስጥ የሚገኝው ስሑል ሽረ ከመከላከያ፣ አዳማ ከተማ ወራጅ ቀጠና ውስጥ ከሚገኘው ከደደቢት እና የጣና ሞገዶቹ ባህር ዳር ከተማ ከወልዋሎ ዓዲግራት ዩኒቨርሲቲ በተመሳሳይ ስዓት ከቀኑ ዘጠኝ ስዓት የሚፋለሙ ይሆናል። እንዲሁም ቅዱስ ጊዮርጊስ ከድሬዳዋ ከተማ በአዲስ አበባ ስታዲየም በዚሁ ዕለት ምሽት አስር ስዓት ግጥሚያቸውን ያከናውናሉ።የኢትዮጵያ
ፕሪሚየር ሊግን አፄዎቹ ፋሲል ከነማ በ49 ነጥብ ሲመራ፤ መቐለ 70 እንደርታ በ48 ነጥብ በሁለተኛ ደረጃ ተቀምጧል። ሲዳማ ቡና በ46 ነጥብ ሦስተኛ ደረጃን ይዞ ይከተላል። በአንፃሩ ደቡብ ፖሊስ፣ ስሑል ሽረ እና ደደቢት ደግሞ ከ14ኛ እስከ 16ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጠና ውስጥ ይገኛሉ፡ የፕሪሚየር ሊጉን ኮከብ ጎል አግቢነት የመቐለ 70 እንደርታው አማኑኤል ገብረሚካኤል እና የሲዳማ ቡናው አዲስ ግደይ በእኩል 15 ጎሎች ሲመሩ፤ የፋሲል ከነማው ሙጂብ ቃሲም በ12 ጎሎች ይከተላል። እንዲሁም የመከላከያው ምንይሉ ወንድሙ በ11 ጎሎች ሦስትኛ ደረጃን ይዞ ከፍተኛ ጎል አስቆጣሪነቱን እየተከተለ ይገኛል።አዲስ ዘመን ግንቦት 16/2011ሶሎሞን
በየነ